Health Minister in MGNSA 22nd Biennial General Conference a hmanpui,"890/2024-2025 Aizawl the 21st June, 2024: Pi Lalrinpuii, Health & Family Welfare Minister chuan vawiin khan Mizoram Govt Nursing Service Association (MGNSA) 22 nd Biennial General Conference 2024 chu Conference Hall, Civil Hospital-ah a hmanpui. Minister chuan Mizoram mipui vantlang hriselna kawnga Nurse-te pawimawhna leh an mawhphurhna san zia te sawiin, Nurse te hian an tawngkam khat lek pawh miin an dam phah sawng sawng theih thin avangin theihtawp chhuah lehzual turin a ngen a, Hospital enkawl thianghlimna leh faina kawnga an hmalakna te chu chhunzawm zel turin a sawm nghal bawk. Pi Lalrinpuii chuan Civil Hospitalin OPD Card online-a an issue ve thei ta chu chhuanawm a tih rualin, Hospital a damlo enkawlna kawnga record hrang hrangte fully computerised theih hun a nghahhlelh thu a sawi. Pu HS Lalremtluanga, President, MGNSA chuan Nursing Directorate an neih ve tak avanga lawmthu sawina a nei a, Association hmalakna hrang hrang a tarlang bawk. Pu Lalhmingmawia Thangluah, Secretary in khawmpuia an thupui – “Nurse's role in infection control and prevention” chungchang sawi hawnna a nei a. Vawiin Conference-ah hian pension a chhuakte thlahna leh member boralte sunna hun pawh hman a ni. Attachment Loading attachment...",Dated: 21 st Jun 24 2:31 PM,https://dipr.mizoram.gov.in/post/health-minister-in-mgnsa-22nd-biennial-general-conference-a-hmanpui